Το Υπουργείο Περιβάλλοντος και Ενέργειας θέτει σε δημόσια διαβούλευση τρία σχέδια νόμου, για την ποιότητα και το πλαίσιο κατανομής των καυσίμων, καθώς και για τις μεθόδους υπολογισμού των εκπομπών αερίων του θερμοκηπίου.

Ειδικότερα:

Το πρώτο σχέδιο νόμου ενσωματώνει την Οδηγία (ΕΕ) 2015/652, η οποία αφορά τον καθορισμό των μεθόδων υπολογισμού των εκπομπών αερίων του θερμοκηπίου και των απαιτήσεων υποβολής αντίστοιχων εκθέσεων, όπως προβλέπεται από την Οδηγία 98/70/ΕΚ. Στην ίδια διαβούλευση συμπεριλαμβάνεται και μία Υπουργική Απόφαση για τη μεθοδολογία υπολογισμού εκπομπών αερίων.

Δημόσια διαβούλευση: http://www.opengov.gr/minenv/?p=8835

Το δεύτερο σχέδιο νόμου ορίζει τις προδιαγραφές ποιότητας των καυσίμων βενζίνης και ντίζελ, με την ενσωμάτωση της Οδηγίας (ΕΕ) 2015/1513 και την τροποποίηση της Οδηγίας 98/70/ΕΚ. Προβλέπει, επιπλέον, την αλλαγή του υφιστάμενου πλαισίου για τα βιοκαύσιμα και τα βιορευστά, με στόχο την προώθηση της χρήσης ανανεώσιμων πηγών ενέργειας.

Δημόσια διαβούλευση: http://www.opengov.gr/minenv/?p=8848

Το τρίτο σχέδιο νόμου που συνοδεύεται με αντίστοιχη Υπουργική Απόφαση, τροποποιεί το άρθρο 15Α του νόμου 3054/2002 με σκοπό τη βελτίωση του πλαισίου κατανομής βιοντίζελ, καθώς και τη θεσμοθέτηση υποχρέωσης ανάμειξης της βιοαιθανόλης με τη βενζίνη.

Δημόσια διαβούλευση: http://www.opengov.gr/minenv/?p=8857

Το Υπουργείο Περιβάλλοντος και Ενέργειας καλεί όλους τους ενδιαφερόμενους να συμμετάσχουν στη δημόσια διαβούλευση, ώστε να βελτιωθούν οι προτεινόμενες αλλαγές.

Η δημόσια διαβούλευση ξεκίνησε την Τετάρτη 25 Οκτωβρίου 2017, ώρα 12:00 και θα ολοκληρωθεί τη Δευτέρα 6 Νοεμβρίου, ώρα 15:00.